CELEX: 32021R0407
Language: hr
Date: 2020-11-03 00:00:00
Title: Delegirana uredba Komisije (EU) 2021/407 оd 3. studenoga 2020. o izmjeni Uredbe (EU) br. 528/2012 Europskog parlamenta i Vijeća radi uvrštavanja limunske kiseline kao aktivne tvari u njezin Prilog I. (Tekst značajan za EGP)

9.3.2021   
               
               
                  HR
               
               
                  Službeni list Europske unije
               
               
                  L 81/15
               
            
         DELEGIRANA UREDBA KOMISIJE (EU) 2021/407
         оd 3. studenoga 2020.
         o izmjeni Uredbe (EU) br. 528/2012 Europskog parlamenta i Vijeća radi uvrštavanja limunske kiseline kao aktivne tvari u njezin Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 28., stavak 1.,
         budući da:
         
                     (1)
                  
                  
                     Limunska kiselina ocijenjena je kao postojeća aktivna tvar u okviru programa pregleda iz članka 89. stavka 1. Uredbe (EU) br. 528/2012 uspostavljenog Delegiranom uredbom Komisije (EU) br. 1062/2014 (2).
                  
               
                     (2)
                  
                  
                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode (3) donio je 16. veljače 2016. mišljenje Europske agencije za kemikalije („Agencija”), uzimajući u obzir zaključke nadležnog ocjenjivačkog tijela. U tom mišljenju zaključeno je da se može očekivati da biocidni proizvodi vrste 2 koji sadržavaju limunsku kiselinu ispunjavaju zahtjeve iz članka 5. Direktive 98/8/EZ Europskog parlamenta i Vijeća (4), koji su primijenjeni pri razmatranju zahtjeva za odobrenje limunske kiseline u skladu s člankom 90. stavkom 2. Uredbe (EU) br. 528/2012.
                  
               
                     (3)
                  
                  
                     Limunska kiselina stoga je Provedbenom uredbom Komisije (EU) 2016/1938 (5) odobrena kao aktivna tvar za uporabu u biocidnim proizvodima vrste 2.
                  
               
                     (4)
                  
                  
                     Agencija je u svojem mišljenju zaključila i da limunska kiselina ne izaziva zabrinutost te da je stoga prihvatljiva za uvrštavanje u Prilog I. Uredbi (EU) br. 528/2012.
                  
               
                     (5)
                  
                  
                     Uzimajući u obzir mišljenje Agencije limunsku kiselinu stoga je primjereno uvrstiti u Prilog I. Uredbi (EU) br. 528/2012. Budući da je limunska kiselina ocijenjena na temelju dokumentacije o aktivnoj tvari koja ispunjava zahtjeve utvrđene u članku 11. stavku 1. Direktive 98/8/EZ, limunsku kiselinu trebalo bi uvrstiti u kategoriju 6. Priloga I. toj uredbi,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) br. 528/2012 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (3)  Mišljenje Odbora za biocidne proizvode o zahtjevu za odobrenje aktivne tvari: Limunska kiselina, vrsta proizvoda: 2, ECHA/BPC/088/2016, doneseno 16. veljače 2016.
         
            (4)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
         
            (5)  Provedbena uredba Komisije (EU) 2016/1938 оd 4. studenoga 2016. o odobrenju limunske kiseline kao postojeće aktivne tvari za uporabu u biocidnim proizvodima za vrstu proizvoda 2 (SL L 299, 5.11.2016., str. 54.).
      
      
         
            PRILOG
            U Prilogu I. Uredbi (EU) br. 528/2012 u kategoriju 6. Popisa aktivnih tvari iz članka 25. točke (a) dodaje se sljedeći unos:
            
                        
                           Broj EZ
                        
                     
                     
                        
                           Naziv/skupina
                        
                     
                     
                        
                           Ograničenje
                        
                     
                     
                        
                           Napomena
                        
                     
                  
                        „201-069-1
                     
                     
                        Limunska kiselina
                     
                     
                        Najmanji stupanj čistoće aktivne tvari (*1): 995 g/kg
                     
                     
                        CAS br. 77-92-9
                     
                  
               (*1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu stavljenom na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.”.